《题曲水阁》
宋代·林槩

胜绝千岩地，清涵一水滨。石泉寒绕涧，山木翠和春。

秀入壶中望，幽凝物外身。贤侯足真赏，王谢有芳尘。

作者简介：林槩，字端甫，福州福清（今属福建）人。仁宗景祐元年（一○三四）进士（《淳熙三山志》卷二六）。以秘书省校书郎知长兴县，后知连州。神宗元丰八年（一○八五），为通议大夫、兵部尚书（《续资治通鉴长编》卷三六二）。《宋史》卷四三二有传。今录诗十首。